CONVIVAS epuli mundos Deus esse superni Vt docet,  seruis Dominus vestigia lauit. Muneribus variis,  pluribus inde reiectis, Frumentum  vinum cunctis hoc protulit vnum. Hoc sacrat, hoc nimium, quod fit breue, quod nimis altum, Tam modicum sumptum, tam facile atque paratum; Tam sublime tamen quod totam habeat deitatem, Sufficit hoc solum mundi purgare piaclum. Hinc placet hoc munus, quod fit de pluribus vnum Corpus hinc capiti, caput inde cohæret Hoc genus, hoc vnum placet, hoc durabit in æuum, Hoc facile est, nitidum, simplex, deitateque plenum. De B. Maria Magdalena, Hymnus. Lauda mater Ecclesia, Lauda Christi clementiam: Qui septem purgat vitia Per septiformem gratiam. Maria soror Lazari Quæ tot commisit crimina, Ab ipsa fauce tartari Redit ad vitæ præmia. Post fluxæ carnis scandala Fit ex lebete phiala; In vas translata gloriæ De vase contumeliæ. Ægra currit ad Medicum Vas ferens aromaticum: Et a morbo multiplici Verbo curatur Medici. Contriti cordis punctio Cum lachrymarum fluuio, Et pietatis actio, Ream soluit a vitio. Surgentem cum victoria Iesum videt ab inferis; Prima meretur gaudia, Quæ plus ardebat cæteris. Vni Deo sit gloria Pro multiplici gratia: Qui culpas,  flagitia Remittit,  dat præmia. Amen. De S. Martino Turonorum Archiepiscopo, Hymnus. Rex Christe Martini decus Hic laus tua, tu illius: Tu nos in hunc te colere, Quin ipsum in te, tribue. Qui das per orbis cardines, Quod gemma fulget Præsulum: Da quo, premunt culpæ graues Soluat peringens meritum. En pauper hic  modicus, Cœlum diues ingreditur: Cœli cohortes obuiant, Linguæ, tribus, gentes, ouant. Vt vita, fulget transitus, Cœlis,  aruo splendidus: Gaudere cunctis pium est, Cunctis salus sit hæc dies. Martine par Apostolis, Festum colentes tu foue: Qui viuere discipulis Vis, aut mori, nos respice. Fac nunc quod olim gesseras, Nunc Præsules clarifica: Auge decus Ecclesiæ, Fraudes relide Sathanæ. Qui ter chaos euiceras: Mersos reatu suscita: Diuiseras vt chlamydem, Nos indue iustitiam. Vt specialis gloriæ Quondam recorderis tuæ: Monastico nunc Ordini Iam pene lapso subueni, Amen. Finis Operum S. Odonis Abbatis.